钦定古今图书集成/明伦汇编/闺媛典/第037卷 > 皇清一 > 霍言妻张氏
## 钦定古今图书集成/明伦汇编/闺媛典/第037卷 > 皇清一 > 霍言妻张氏

按《汝宁府志》：“张氏，汝阳民霍言妻。性至孝。姑年七十馀，病卧，床褥秽污，皆手自捧拂，衣被时加澣濯食，预储精洁者，躬喂食之。姑睧瞆多暴怒，逢怒则进以杖，就而笑受之。如此数年，无怨色。言感其孝，曰：‘尔孝吾母，吾当敬养尔母终身，以报德也’。遂迎其外母至家，奉事之。”